
                REPUBLIKA HRVATSKA
OPĆINSKI SUD U SLAVONSKOM BRODU


U IME REPUBLIKE HRVATSKE

R J E Š E N J E

	Općinski sud u Slavonskom Brodu, po sucu pojedincu Ljerki Barić, uz sudjelovanje zapisničara Renate Đaković, u prekršajnom predmetu protiv osuđenika Adriano Čačić, odlučujući o zahtjevu za obnovu prekršajnog postupka kojeg je podnio osuđenik Adriano Čačić 18.05.2026., protiv pravomoćnog prekršajnog naloga Općinskog suda u Slavonskom Brodu, broj: Pp 2369/2025-18 od 16.rujna 2025., temeljem čl. 94 st. 1 točka 3 b Prekršajnog zakona ( Nn broj: 107/2007, 39/2013, 157/2013, 110/2015, 70/2017, 118/2018, 114/2022, dalje: PZ ) dana 02.lipnja 2026.godine

r i j e š i o   j e


I. [bookmark: Tekst25]Na temelju članka 215. st. 6. toč. 3.   Prekršajnog zakona  odbacuje se   zahtjev osuđenika Adriano Čačić, Zadar, Ive Mašine 3, oib: 42550087517 za obnovom prekršajnog postupka podnesenog protiv pravomoćnog prekršajnog naloga Općinskog suda u u Slavonskom Brodu, broj: Pp 2369/2025-18 od 16.rujna 2025.godine.

O b r a z l o ž e n j e

1. Prekršajnim nalogom Općinskog suda u Slavonskom Brodu, broj. Pp 2369/2026-18 od 16.rujna 2025.godine, okrivljenik je oglašen krivim i kažnjen za prekršaj iz čl. 6 Zakona o prekršajima protiv javnog reda i mira.
2. Navedeni prekršajni nalog postao je pravomoćan dana 08.01.2026.godine, a izvršan 09.02.2026.godine 
3. Osuđenik Adriano Čaić podnio je dana 18.05.2026.podnesak naslova „ Zahtjev za ukidanje potvrde pravomoćnosti i izvršnosti ( čl. 151. st. 8 PZ-a), podredno Zahtjev za obnovu postupka , prijedlog za odgodu izvršenja i oslobađanje od troškova“.
4. O zahtjevu za ukidanje klauzule pravomoćnosti i izvršnosti odlučuje posebnim rješenjem prvostupanjski sudac odnosno voditelj postupka, tako da isto ne može biti predmetom odlučivanja u ovome prekršajnom predmetu povodom zahtjeva osuđenika za obnovu.
5. U zahtjevu osuđenik Adriano Čačić navodi da mu obavezni prekršajni nalog ni poziv za sud nisu nikada bili dostavljeni na zakonit način niti je sa istima upoznat; smatra da je došlo do pogreške u dostavi. Navodi da je student, nezaposlen, slabog imovnog stanja. 
6. [bookmark: Tekst18]U konkretnom slučaju nema zakonskih uvjeta  iz članka  241 st. 1 PZ-a za obnovu prekršajnog postupka. 
7. Naime, odrebom čl. 214 PZ-a taksativno su navedeni razlozi zbog kojih se može obnoviti pravomoćno dovršen prekršajni postupak. Razlog koji ističe osuđenik u svojem  zahtjevu, ne ulazi među razloge zbog kojih se može dopustiti obnova postupka. U konkretnom slučaju podnositelj nije naveo činjenice i dokaze koji su sami za sebe ili u vezi s ostalim prikladni da prouzroče oslobođenje osuđenika ili njegovu osudu po blažem propisu. 
8. Pored toga, za napomenuti je da zahtjev za obnovu postupka kao izvanredni pravni lijek je moguće podnijeti samo protiv pravomoćne odluke, a pravomoćnost odluke u konkretnom slučaju i sam podnositelj osporava, te je i iz tog razloga osnovana odluka o odbačaju.
9. Uslijed navedenoga trebalo je temeljem čl. 215 st. 6 točka 3  Prekršajnog zakona zahtjev osuđenika za obnovom postupka odbaciti.

U Slavonskom Brodu, 02.lipnja 2026.godine


Zapisničar: 
                                                               Sudac:
               Renata Đaković                                                             Ljerka Barić


Uputa o pravnom lijeku:

	Protiv ovog rješenja je dopuštena žalba Visokom prekršajnom sudu Republike Hrvatske u roku od tri dana od dana primitka rješenja. Žalba se podnosi ovome sudu u dva istovjetna primjerka, a o žalbi odlučuje Visoki prekršajni sud Republike Hrvatske.

Dostaviti:
- osuđenik,
- ovlašteni tužitelj 
[bookmark: Text12]- pismohrana.

